title: Parlamento autonomico
text: Un parlamento autonomico o asambleya lechislativa ye a cambra de representación lechislativa de cadaguna d'as comunidatz autonomas d'Espanya. Son resultau d'o desembolique d'o Titol VIII d'a Constitución Espanyola de 1978 que regula l'organización territorial de l'estau espanyol.
  
  Cada parlamento autonomico está formau por os representants trigaus a las eslecions autonomicas que tienen sitio en cada comunidat conchuntament con as eslecions municipals (fueras d'aquellas “rechions historicas” que han accediu a l'autonomía a traviés de l'articlo 143). Como organo lechislativo autonomo, elabora leis autonomicas. Caso que afecten a atras comunidatz u a l'estau central, istas se pueden tramitar d'una forma indirecta a las Cortz Chenerals, como proposición de lei.
  
  Os estatutos d'autonomía, regulaus por a Constitución, estableixen que competencias son propias de cada Comunidat Autonoma, y son o maximo cuerpo normativo pa as rechions correspondients. Asinas, as comunidatz tienen competencias sobre arias d'educación, sanidat, etc. Sindembargo, bi ha atros sectors que son de competencia exclusiva de l'Estau. Asinas, por eixemplo, l'administración periferica de l'estau regula os aeropuertos o puertos, convivindo con l'administración autonomica. Encara que ixo puede cambiar con l'aprebación d'os nuevos estatutos d'autonomía.
  
  Sistema electoral autonomico 
  
  As eslecions autonomicas se realizan por meyo de sufrachio universal, libre, igual, directo y secreto, y siguen un sistema electoral proporcional correchiu, como o Congreso d'os Deputaus, y tracta d'asegurar a representación d'as diferents zonas d'o territorio d'a comunidat autonoma.
  
  Os Estatutos autonomicos o atras leis autonomicas han establiu a formula D'Hondt pa atribuir as cadieras y han establiu a barrera electoral minima, variant de comunidat a comunidat.
  
  Ciudatz autonomas 
  
  Totas as comunidatz autonomas tienen o suyo propio parlamento, sacau as ciudatz autonomas de Ceuta y Melilla, dando por feito que no son comunidatz autonomas por bien que desfrutan d'un estatus sui generis. En 1995 se va aprebar a las Cortz Chenerals (parlamento) un estatuto especifico, que encara que no les concede capacidat lechislativa (prencipal diferencia con as Comunidatz Autonomas), si que les permite proposar en as Cortes as iniciativas lechislativas que consideren oportunas.
  
  Parlamento por comunidat autonoma
  
  Veyer tamién 
   Parlamento
  
  Vinclos externos 
  Sitios web oficials d'os parlamentos autonomicos:
   Parlamento d'Andalucía
   Cortz d'Aragón
   Chunta Cheneral d'o Prencipau d'Asturias
   Parlamento de Canarias
   Parlamento de Cantabria
   Cortz de Castiella-La Mancha
   Cortz de Castiella y Leyón
   Parlamento de Catalunya
   Asembleya d'Estremadura
   Parlamento de Galicia
   Parlamento d'as Islas Balears
   Asembleya de Madrit
   Asembleya Rechional de Murcia
   Parlamento de Navarra
   Parlamento Basco
   Parlamento d'a Riocha
  
  Parlamentos autonomicos d'Espanya